[pic] | EUROPOS BENDRIJŲ KOMISIJA |

Briuselis, 20.12.2005

KOM(2005) 674 galutinis

Pasiūlymas

TARYBOS REGLAMENTAS

iš dalies keičiantis reglamentus (EB) Nr. 1975/2004 ir Nr. 1976/2004, išplečiančius galutinio antidempingo ir galutinio kompensacinio muito Indijos kilmės polietileno tereftalato (PET) plėvelės importui taikymą polietileno tereftalato (PET) plėvelės, įvežtos iš Brazilijos ir iš Izraelio, deklaruojamos arba nedeklaruojamos kaip Brazilijos ar Izraelio kilmės, importui

(pateikta Komisijos)

AIŠKINAMASIS MEMORANDUMAS

PASIūLYMO APLINKYBėS |

Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/1996 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis antidempingo reglamentas) ir 1997 m. spalio 6 d. Tarybos reglamento Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (toliau − pagrindinis antisubsidijų reglamentas) su paskutiniais pakeitimais, abiems minėtiems reglamentams padarytais 2004 m. kovo 8 d. Tarybos reglamentu (EB) Nr. 461/2004, taikymu atliekant tyrimą dėl Indijos kilmės polietileno tereftalato (PET) plėvelės importo. |

Bendrosios aplinkybės Šis pasiūlymas pateikiamas atsižvelgiant į pagrindinių reglamentų įgyvendinimą ir yra parengtas remiantis tyrimu, atliktu pagal pagrindiniuose reglamentuose nustatytus esminius ir procedūrinius reikalavimus. |

Pasiūlymo srityje taikomos nuostatos Reglamentais (EB) Nr. 1676/2001 ir Nr. 2597/1999 Taryba įvedė antidempingo ir antisubsidijų priemones inter alia Indijos kilmės polietileno tereftalato (PET) plėvelės importui. Reglamentais (EB) Nr. 1975/2004 ir Nr. 1976/2004 Taryba išplėtė šių priemonių taikymą PET plėvelės, įvežamos iš Izraelio ir Brazilijos, importui (toliau – išplėstosios priemonės), išskyrus vienos konkrečiai paminėtos bendrovės importą kiekvienoje šių šalių. |

Derėjimas su kitomis Sąjungos politikos sritimis ir tikslais Netaikoma. |

KONSULTACIJOS SU SUINTERESUOTOSIOMIS šALIMIS IR POVEIKIO įVERTINIMAS |

Konsultacijos su suinteresuotosiomis šalimis |

Atliekant tyrimą, atitinkamos suinteresuotosios šalys, remdamosi pagrindiniuose reglamentuose numatytomis nuostatomis, jau yra turėjusios galimybę ginti savo interesus. |

Tiriamųjų duomenų rinkimas ir naudojimas |

Nepriklausomo tyrimo neprireikė. |

Poveikio vertinimas Šis pasiūlymas yra parengtas įgyvendinant pagrindinius reglamentus. Pagrindiniuose reglamentuose nėra numatomas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |

TEISINIAI PASIūLYMO ASPEKTAI |

Siūlomų veiksmų santrauka 2005 m. rugpjūčio mėn. Reglamentu (EB) Nr. 1370/2005 Komisija paskelbė apie Tarybos reglamentų (EB) Nr. 1975/2004 ir Nr. 1976/2004, išplečiančių galutinio antidempingo ir galutinio kompensacinio muito, įvesto inter alia Indijos kilmės polietileno tereftalato (PET) plėvelės importui, taikymą šios prekės, įvežamos inter alia iš Izraelio, importui, peržiūros inicijavimą siekiant nustatyti, ar galima netaikyti šių priemonių vienam Izraelio eksportuotojui, t. y. Hanita Coatings Rural Cooperative Association Ltd (toliau – Hanita bendrovė). Šiuo reglamentu taip pat buvo panaikinti Hanita bendrovės importui taikomi antidempingo muitai, dėl to šis importas turi būti registruojamas. Tyrimas parodė, kad Hanita bendrovė pradėjo eksportuoti į Bendriją PET plėvelę pagal KN kodus ex 3920 6219 arba ex 3920 6290 jau išplėtus priemonių taikymą, kad bendrovės eksportą į Bendriją sudarė PET plėvelės prekės, kurias bendrovė pagamino, naudodama ne Indijos kilmės plėvelę, kad Hanita bendrovė yra nesusijusi nė su vienu eksportuojančios šalies eksportuotoju ar gamintoju, kurių prekėms taikomos antidempingo ir antisubsidijų priemonės, ir kad ji nepažeidė galiojančių antidempingo ir kompensacinių priemonių. Todėl siūloma iš dalies keisti Tarybos reglamentus (EB) Nr. 1975/2004 ir Nr. 1976/2004, siekiant atleisti Hanita bendrovę nuo išplėstųjų priemonių taikymo ir neberegistruoti Hanita bendrovės iš Izraelio įvežamos PET plėvelės importo nerenkant antidempingo muito. Todėl Tarybai siūloma priimti pridedamą reglamento pasiūlymą, kuris turėtų būti kuo greičiau paskelbtas Europos Sąjungos oficialiajame leidinyje. |

Teisinis pagrindas 1995 m. gruodžio 22 d. Tarybos reglamentas (EB) Nr. 384/1996 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis antidempingo reglamentas) ir 1997 m. spalio 6 d. Tarybos reglamentas Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių (toliau − pagrindinis antisubsidijų reglamentas) su paskutiniais pakeitimais, abiems minėtiems reglamentams padarytais 2004 m. kovo 8 d. Tarybos reglamentu (EB) Nr. 461/2004. |

Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |

Proporcingumo principas Pasiūlymas atitinka proporcingumo principą dėl šių priežasčių. |

Veiksmų pobūdis yra aprašomas pirmiau minėtuose pagrindiniuose reglamentuose, nesuteikiant galimybės taikyti šalies sprendimą. |

Nuoroda apie Bendrijai, šalių vyriausybėms, regionų ir vietos valdžios institucijoms, ūkio subjektams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui netaikoma. |

Priemonių pasirinkimas |

Siūloma priemonė: reglamentas. |

Kitos priemonės nebūtų tinkamos, kadangi pagrindiniuose reglamentuose nenumatoma alternatyvi galimybė rinktis. |

POVEIKIS BIUDžETUI |

Pasiūlymas neturi poveikio Bendrijos biudžetui. |

1. Pasiūlymas

TARYBOS REGLAMENTAS

iš dalies keičiantis reglamentus (EB) Nr. 1975/2004 ir Nr. 1976/2004, išplečiančius galutinio antidempingo ir galutinio kompensacinio muito Indijos kilmės polietileno tereftalato (PET) plėvelės importui taikymą polietileno tereftalato (PET) plėvelės, įvežtos iš Brazilijos ir iš Izraelio, deklaruojamos arba nedeklaruojamos kaip Brazilijos ar Izraelio kilmės, importui

EUROPOS SĄJUNGOS TARYBA,

atsižvelgdama į Europos bendrijos steigimo sutartį,

atsižvelgdama į 1995 m. gruodžio 22 d. Tarybos reglamentą (EB) Nr. 384/96[1] dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis antidempingo reglamentas), ypač į jo 11 straipsnio 4 dalį ir 13 straipsnio 4 dalį, ir į 1997 m. spalio 6 d. Tarybos reglamentą (EB) Nr. 2026/97[2] dėl apsaugos nuo subsidijuoto importo iš Europos bendrijos narėmis nesančių valstybių (toliau – pagrindinis antisubsidijų reglamentas), ypač į jo 20 straipsnį ir 23 straipsnio 3 dalį,

atsižvelgdama į Komisijos pasiūlymą, pateiktą pasikonsultavus su Patariamuoju komitetu,

kadangi:

A. GALIOJANčIOS PRIEMONėS

2. Reglamentais (EB) Nr. 1676/2001[3] ir Nr. 2597/1999[4] Taryba įvedė antidempingo ir kompensacines priemones inter alia Indijos kilmės polietileno tereftalato (PET) plėvelės importui.

3. Reglamentais (EB) Nr. 1975/2004[5] ir Nr. 1976/2004[6] Taryba išplėtė šių priemonių taikymą PET plėvelės, įvežamos iš Izraelio ir Brazilijos, importui (toliau – išplėstosios priemonės), išskyrus konkrečiai kiekviename iš šių reglamentų paminėtos vienos Brazilijos bendrovės Terphane Ltda ir vienos Izraelio bendrovės Jolybar Ltd importą.

4. 2004 m. gruodžio 10 d.[7] vadovaudamasi pagrindinio reglamento 18 straipsniu Komisija inicijavo galutinių kompensacinių priemonių galiojimo pabaigos peržiūrą. Išplėstosios priemonės bus panaikintos arba pratęstos atsižvelgiant į šio tyrimo rezultatus.

B. DABARTINIS TYRIMAS

1. Prašymas atlikti peržiūrą

5. Pagal pagrindinio antidempingo reglamento 11 straipsnio 4 dalį ir 13 straipsnio 4 dalį bei pagal pagrindinio antisubsidijų reglamento 20 straipsnį ir 23 straipsnio 3 dalį Komisija vėliau gavo prašymą taikyti išimtį iš išplėstųjų priemonių. Paraišką pateikė Izraelio gamintojas (toliau – svarstomoji šalis) Hanita Coatings Rural Cooperative Association Ltd , Kibbutz Hanita, 22885, Izraelis (toliau – Hanita bendrovė).

2. Peržiūros inicijavimas

6. Komisija išnagrinėjo Hanita bendrovės pateiktus įrodymus ir nusprendė, kad tai yra pakankamas pagrindas inicijuoti tyrimą pagal pagrindinio antidempingo reglamento 11 straipsnio 4 dalį ir 13 straipsnio 4 dalį bei pagrindinio antisubsidijų reglamento 20 straipsnį ir 23 straipsnio 3 dalį siekiant nustatyti, ar įmanoma Hanita bendrovei suteikti išimtį iš išplėstųjų priemonių. Pasikonsultavusi su Patariamuoju komitetu ir po to, kai atitinkamos Bendrijos pramonės srities atstovams buvo suteikta galimybė pateikti pastabas, Komisija Reglamentu (EB) Nr. 1370/2005[8] inicijavo Reglamentų (EB) Nr. 1975/2004 ir Nr. 1976/2004 peržiūrą dėl Hanita bendrovės.

7. Peržiūrą inicijuojančiu reglamentu buvo panaikintas Reglamentu (EB) Nr. 1975/2004 nustatytas antidempingo muitas tiriamosios prekės, kurią Hanita bendrovė įveža iš Izraelio, importui. Tuo pat metu pagal pagrindinio antidempingo reglamento 14 straipsnio 5 dalį muitinėms buvo nurodyta imtis atitinkamų priemonių tokio importo registravimui.

3. Svarstomoji prekė

8. Svarstomoji prekė, kaip apibrėžta pirminiame tyrime, yra Indijos kilmės polietileno tereftalato (PET) plėvelė, paprastai klasifikuojama KN kodais ex 3920 62 19 ir ex 3920 62 90 (toliau – svarstomoji prekė).

9. Manoma, kad svarstomoji prekė ir iš Izraelio į Bendriją įvežta PET plėvelė pagal KN kodus ex 3920 62 19 ir ex 3920 62 90 (toliau – tiriamoji prekė) turi vienodas technines, fizines ir chemines savybes bei yra naudojama tais pačiais tikslais. Todėl pagal pagrindinio antidempingo reglamento 1 straipsnio 4 dalį ir pagrindinio antisubsidijų reglamento 1 straipsnio 5 dalį ji yra laikoma panašia preke.

4. Tyrimas

10. Komisija oficialiai pranešė Hanita bendrovei ir svarstomosios šalies atstovams apie peržiūros inicijavimą. Suinteresuotosios šalys buvo paragintos pareikšti savo nuomonę ir informuotos apie galimybę pateikti prašymą būti išklausytoms. Tačiau Komisija tokio prašymo negavo.

11. Komisija taip pat nusiuntė klausimyną Hanita bendrovei ir iki nustatytos dienos gavo patenkinamus atsakymus. Komisija rinko ir tikrino visą informaciją, kuri, jos manymu, buvo reikalinga peržiūrai atlikti. Hanita bendrovės patalpose buvo atliktas patikrinimas.

5. Tyrimo laikotarpis

12. Tyrimas apėmė laikotarpį nuo 2004 m. sausio 1 d. iki 2005 m. birželio 30 d. (toliau – TL). Siekiant ištirti bet kokį prekybos modelio pasikeitimą, buvo surinkti duomenys nuo 2001 m. iki TL pabaigos.

C. TYRIMO REZULTATAI

13. Tyrimas patvirtino, kad tiriamuoju laikotarpiu, t. y. 2003 m. sausio 1 d. – gruodžio 31 d., Hanita bendrovė neeksportavo tiriamosios prekės į Bendriją per tyrimą, po kurio buvo įvestos išplėstosios priemonės. Hanita bendrovė tiriamąją prekę pirmą kartą eksportavo po to, kai buvo išplėstos priemonės.

14. Be to, pateiktais įrodomaisiais dokumentais Hanita bendrovė sugebėjo pakankamai įrodyti, kad ji neturėjo jokių tiesioginių ar netiesioginių ryšių su jokiais Indijos eksportuojančiais gamintojais ar Izraelio bendrovėmis, kurioms taikomos galiojančios antidempingo ir kompensacinės priemonės.

15. Kaip jau minėta 12 konstatuojamojoje dalyje, Hanita bendrovė tiriamąją prekę pirmą kartą eksportavo po to, kai buvo išplėstos priemonės. Hanita bendrovė perdirba ir pjausto pirktą PET plėvelę bei gamina įvairias prekes, kai kurios iš jų klasifikuojamos tais pačiais KN kodais kaip svarstomoji prekė. Hanita bendrovės perdirbtoje ir į Bendriją eksportuojamoje PET plėvelėje nėra jokių žaliavų iš Indijos. Todėl nuspręsta, kad šiuo atveju priemonės nėra pažeidžiamos.

D. PERŽIŪRIMŲ PRIEMONIŲ PAKEITIMAS

16. Atsižvelgiant į pirmiau minėtus tyrimo rezultatus, pagal kuriuos buvo nustatyta, kad Hanita bendrovė nepažeidė galiojančių priemonių, bendrovei išplėstosios priemonės neturėtų būti taikomos.

17. Hanita bendrovės iš Izraelio įvežtos PET plėvelės importo registravimą, nustatytą inicijuojančiu reglamentu, reikėtų baigti. Pagal pagrindinio antidempingo reglamento 14 straipsnio 5 dalį, kurioje nurodoma, kad visos priemonės yra taikomos registruotam importui nuo registracijos dienos, joks antidempingo muitas neturi būti renkamas už Hanita bendrovės iš Izraelio įvežtos PET plėvelės importą, kuris pateko į Bendriją jį užregistravus pagal inicijuojantį reglamentą.

18. Pagal pagrindinio antidempingo reglamento 13 straipsnio 4 dalį ir pagrindinio antisubsidijų reglamento 23 straipsnio 3 dalį Hanita bendrovės pagamintai PET plėvelei suteikta išimtis iš išsiplėtusių priemonių galioja su sąlyga, kad nebus nustatyta, jog išimtis buvo suteikta remiantis tiriamosios bendrovės pateikta neteisinga ar klaidinančia informacija. Jei pagal prima facie įrodymus paaiškėja, kad sąlygos nesilaikoma, Komisija gali inicijuoti tyrimą siekdama nustatyti ar išimties panaikinimas būtų pagrįstas.

19. Išimtis iš išplėstųjų priemonių Hanita bendrovės PET plėvelės importui buvo suteikta remiantis šios peržiūros rezultatais. Todėl ši išimtis taikoma išimtinai iš Izraelio įvežtos ir minėto konkretaus juridinio asmens pagamintos PET plėvelės importui. Importuojamai PET plėvelei, pagamintai ar įvežtai bet kurių kitų bendrovių, kurių pavadinimai ir adresai konkrečiai nepaminėti Reglamentų (EB) Nr. 1975/2004 ir (EB) Nr. 1976/2004 1 straipsnio 1 dalyje, įskaitant subjektus, susijusius su konkrečiai paminėtomis bendrovėmis, ši išimtis bus netaikoma, ir jai galios Tarybos reglamentais (EB) Nr. 1676/2001 ir (EB) Nr. 2597/1999 nustatyta likutinė muito norma.

E. PROCEDūRA

20. Hanita bendrovė ir visos kitos suinteresuotosios šalys buvo informuotos apie faktus ir argumentus, kuriais remiantis buvo ketinama Hanita bendrovei suteikti išimtį iš išplėstųjų priemonių ir nebuvo gauta jokių pastabų,

PRIĖMĖ ŠĮ REGLAMENTĄ:

1 straipsnis

1. Reglamento (EB) Nr. 1975/2004 1 straipsnio 1 dalis pakeičiama tokiu tekstu:

„1. Reglamentu (EB) Nr. 1676/2001 įvesto galutinio 53,3 % antidempingo muito taikymas klasifikuojamos KN kodais ex 3920 62 19 ir ex 3920 62 90 Indijos kilmės polietileno tereftalato plėvelės importui išplečiamas tos pačios polietileno tereftalato plėvelės, įvežamos iš Brazilijos ir iš Izraelio importui (deklaruojamos arba nedeklaruojamos, kaip esančios Brazilijos ar Izraelio kilmės), (TARIC kodai 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92), išskyrus plėvelę, pagamintą Terphane Ltda , BR 101, km 101, City of Cabo de Santo Agostinho, State of Pernambuco, Brazilija (TARIC papildomas kodas A569), Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Izraelis (TARIC papildomas kodas A570) ir Hanita Coatings Rural Cooperative Association Ltd , Kibbutz Hanita, 22885, Izraelis (TARIC papildomas kodas A691).“

2. Reglamento (EB) Nr. 1976/2004 1 straipsnio 1 dalis pakeičiama tokiu tekstu:

„1. Reglamentu (EB) Nr. 2597/1999 įvesto galutinio 19,1 % kompensacinio muito taikymas klasifikuojamos KN kodais ex 3920 62 19 ir ex 3920 62 90 Indijos kilmės polietileno tereftalato plėvelės importui išplečiamas tos pačios polietileno tereftalato plėvelės, įvežamos iš Brazilijos ir iš Izraelio importui (deklaruojamos arba nedeklaruojamos, kaip esančios Brazilijos ar Izraelio kilmės), (TARIC kodai 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92), išskyrus plėvelę, pagamintą Terphane Ltda , BR 101, km 101, City of Cabo de Santo Agostinho, State of Pernambuco, Brazilija (TARIC papildomas kodas A569), Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Izraelis (TARIC papildomas kodas A570) ir Hanita Coatings Rural Cooperative Association Ltd , Kibbutz Hanita, 22885, Izraelis (TARIC papildomas kodas A691).“

2 straipsnis

Komisijos reglamentu (EB) Nr. 1370/2005 nustatyta PET plėvelės importo registracija nutraukiama nerenkant antidempingo muitų.

3 straipsnis

Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, [...]

Tarybos vardu

Pirmininkas

[1] OL L 56, 1996 3 6, p. 1. Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12).

[2] OL L 288, 1997 10 21, p. 1. Reglamentas su paskutiniais pakeitimais, padarytais Tarybos reglamentu (EB) Nr. 461/2004 (OL L 77, 2004 3 13, p. 12).

[3] OL L 227, 2001 8 23, p. 1.

[4] OL L 316, 1999 12 10, p. 1.

[5] OL L 342, 2004 11 15, p. 1.

[6] OL L 342, 2004 11 15, p. 8.

[7] OL C 306, 2004 12 10, p. 2.

[8] OL L 218, 2005 8 23, p. 3.